La Biblioteca Municipal presenta les seues activitats d’Animació Lectora de setembre
2025-07-24

A l’estiu els horaris canvien, però arriba setembre i amb ell, de nou, la rutina. La Biblioteca Infantil de Burjassot ha romàs tancada durant juliol i agost, però el 6 de setembre torna a obrir les seues portes. D’altra banda, la Biblioteca d’Adults ha obert de 8.15 hores a 13.45 hores durant els mesos estivals i al setembre reprén el seu horari habitual. Amb la tornada a les classes i al treball, l’Animació Lectora de la Biblioteca reprén també les seues activitats, pensades per als burjassoters, xiquets i majors, més aficionats als llibres.

La programació d’activitats començarà el dimarts dia 17 de setembre amb un nou lliurament del programa radiofònic “Los peques en la radio”, que està realitzat pels xiquets i les xiquetes de la Biblioteca Infantil. Els objectius principals d’aquesta activitat són, a més de fomentar l’amor per la lectura, que els més xicotets coneguen la ràdio com a mitjà de comunicació i es familiaritzen amb la ràdio local, Burjassot Ràdio. Aquest taller es realitza cada dimarts a les 18 hores i per a obtindre més informació sobre aquest tema, les persones interessades hauran d’acostar-se a la Biblioteca Infantil.

Una nova edició del Mercat del Bescanvi, situat en la planta baixa de la Casa de Cultura, serà la segona activitat d’Animació Lectora que la Biblioteca té prevista per al mes de setembre. El Mercat del Bescanvi se celebra tots els últims dijous de mes i, per tant, el de setembre tindrà lloc dijous 26, de 17:00h a 19:00h. Totes les persones que ho desitgen, poden visitar el Mercat per a canviar els llibres que ja no utilitzen per uns altres que estiguen desitjant llegir. El Mercat del Bescanvi tornarà a la Biblioteca Municipal tots els mesos fins a final d’any, ajudant sempre a fomentar el plaer per la lectura i la solidaritat.

El dia 27 de setembre, els membres del Club de Lectura de la Biblioteca tenen una cita per a comentar i analitzar “La casa de los espíritus”. Crítica, debat i posada en comú de les impressions de la novel·la d’Isabel Allende, que ajudaran els presents a sobrepassar el tòpic que la lectura només té una dimensió privada. El Club de Lectura es reunirà a l’Aula 1 de la Casa de Cultura, a les 19 hores.